Diari Oficial de la Generalitat Valenciana


Sumari del DOGV 7656, del 12-11-2015 (2015/9055)

RESOLUCIÓ de 30 d'octubre de 2015, de la Conselleria d'Educació, Investigació, Cultura i Esport, per la qual s'atribueix denominació específica a l'Institut d'Educació Secundària de Benejúzar.
------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7656

Data del DOGV
:   12-11-2015

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2015/9055


Data del document
:   30-10-2015

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Descriptors 

:   * Conselleria d'Educació, Investigació, Cultura i Esport
    * Benejúzar
    * centre d'ensenyament

RESOLUCIÓ de 30 d'octubre de 2015, de la Conselleria d'Educació, Investigació, Cultura i Esport, per la qual s'atribueix denominació específica a l'Institut d'Educació Secundària de Benejúzar. [2015/9055]  
El Consell Escolar de l'Institut d'Educació Secundària de Benejúzar, en la sessió celebrada el 27 de maig de 2015, va aprovar per unanimitat sol·licitar per al mencionat centre la denominació específica de Benejúzar.  
Així mateix, el Consell Escolar Municipal, en la sessió ordinària celebrada el 16 de juliol de 2015, va aprovar per unanimitat proposar a la Conselleria d'Educació, Investigació, Cultura i Esport la denominació específica de Benejúzar per a l'esmentat centre.  
La proposta disposa de l'informe de la Inspecció Educativa de la Direcció Territorial d'Educació, Investigació, Cultura i Esport d'Alacant.  
L'article 13 de la Llei Orgànica 8/1985, de 3 de juliol, reguladora del dret a l'educació, estableix que tots els centres tindran una denominació específica.  
L'article 3 del Reglament orgànic i funcional dels instituts d'Educació Secundària, aprovat pel Decret 234/1997, de 2 de setembre (DOGV 3073, 08.09.1997), estableix que, creat el centre, el Consell Escolar podrà proposar a la Conselleria d'Educació la denominació específica, amb un informe previ favorable del Consell Escolar Municipal o, si no n'hi ha, del Ple de l'ajuntament a què pertany.  
L'article 3.3 del mencionat reglament estableix que no podran existir, en el mateix municipi, centres amb la mateixa denominació específica o que puga induir a error o confusió. El Registre de Centres Docents de la Comunitat Valenciana certifica que no figura inscrit cap centre en eixa localitat amb la dita denominació.  
Vista la proposta del director general de Centres i Personal Docent, de conformitat amb esta, i en exercici de les atribucions conferides per l'article 28 de la Llei 5/1983, de 30 de desembre, del Consell, i l'article 4 del Decret 155/2015, de 18 de setembre, del Consell, pel qual s'aprova el Reglament orgànic i funcional de la Conselleria d'Educació, Investigació, Cultura i Esport, i en virtut de la delegació establida en la Resolució de 26 de març de 2013, resolc:  
  
U  
Concedir la denominació específica de Benejúzar a l'Institut d'Educació Secundària de la localitat de Benejúzar, codi de centre 37046034.  
  
Dos  
Inscriure esta resolució en el Registre de Centres Docents de la Comunitat Valenciana.  
  
Tres  
La present resolució tindrà efectes a partir de l'endemà de publicar-se en el Diari Oficial de la Comunitat Valenciana.  
  
Quatre  
Contra la present resolució, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu en els terminis i davant dels òrgans que s'indiquen a continuació:  
a) El recurs de reposició s'ha d'interposar davant de la Secretaria Autonòmica d'Educació i Investigació de la Conselleria d'Educació, Investigació, Cultura i Esport en el termini d'un mes a comptar de l'endemà de publicar-se.  
b) El recurs contenciós administratiu s'ha de plantejar davant del Tribunal Superior de Justícia de la Comunitat Valenciana en el termini de dos mesos a comptar de l'endemà de publicar-se.  
Tot això de conformitat amb el que estableixen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa. Sense perjuí que s'utilitze qualsevol altra via que es considere oportuna.  
  
València, 30 d'octubre de 2015. El conseller d'Educació, Investigació, Cultura i Esport, p. d. (R 26.03.2013; DOCV 6993, 28.03.2013), el secretari autonòmic d'Educació i Investigació: Miguel Soler Gracia.